Ekstra vier jaar vir ruimtestasie | Maroela Media
Ruimtevaarders besig met instandhoudingswerk aan die ISS
Die ISS is die grootste ruimtelaboratorium wat nog ooit gebou is en is in 1998 gelanseer.
Wetenskap op die stasie sluit navorsing oor middelweerstandige bakterie, ondersoek oor die oorsprong van die heelal en selfs navorsing oor hoe mense eendag die ruimte verder kan betree, selfs om Mars toe te kan gaan.
Die ISS het 'n groter leefruimte as 'n ses slaapkamerhuis en bied internet-toegang, 'n gimnasium, twee badkamers en 'n 360 grade venster met 'n skouspelagtige uitsig oor die aarde.
NASA, die Russiese federale ruimteagentskap Roscosmos, die Kanadese ruimteagentskap (CSA), die Europese ruimteagentskap en JAXA van Japan staan almal in vennootskap.
Die struktuur is so lank soos 'n rugbyveld (109 meter) en is dus vier keer groter as die Russiese ruimtestasie Mir en vyf keer groter as die Amerikaanse Skylab. Die bemanning is ses ruimtevaarders van 14 lande wat op 'n rotasiebasis werk.
Die Amerikaanse maatskappye SpaceX en Orbital Sciences het intussen dit ook reggekry om onbemande kapsules met vrag na die ISS te stuur.
Die ruimtestasie het ook gereeld instandhoudingswerk nodig en die ruimtevaarders trek dan ruimtepakke aan en klim uit die stasie om buite aan die laboratorium te werk.